《夏多雨》
明代·朱诚泳

时光临季夏，终日苦滂沱。曲径深苍藓，方塘涨碧波。

炎威侵幌少，寒气袭人多。为问调元手，阴阳理若何。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。